
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.11/2009 privind alocarea de la bugetul de stat a fondurilor necesare pentru contractarea şi implementarea proiectelor necontractate din fondurile Programului Phare, cu care comisia noastră a fost sesizată în fond cu adresa Biroului Permanent nr. PLx.566  din 4 noiembrie 2009.
	PREŞEDINTE,

Viorel ŞTEFAN 

RAPORT

asupra proiectului de Lege pentru aprobarea Ordonanţei Guvernului nr.11/2009 privind alocarea de la bugetul de stat a fondurilor necesare pentru contractarea şi implementarea proiectelor necontractate din fondurile Programului Phare
Cu adresa nr. PLx.566 din 4.11.2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.11/2009 privind alocarea de la bugetul de stat a fondurilor necesare pentru contractarea şi implementarea proiectelor necontractate din fondurile Programului Phare.
La întocmirea raportului s-a avut în vedere avizul Consiliului Legislativ şi avizul Comisiei pentru administraţie publică, amenajarea teritoriului şi echilibru ecologic.
Prezentul proiect de Lege are ca obiect de reglementare alocarea de la bugetul de stat a sumelor necesare pentru contractarea şi implementarea proiectelor PHARE în concordanţă cu prevederile Memorandumurilor/Acordurilor de finanţare.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul director general adjunct Răzvan Cotovelea.
La lucrările comisiei au participat  30  deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 3.11.2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei Guvernului nr.11/2009 privind alocarea de la bugetul de stat a fondurilor necesare pentru contractarea şi implementarea proiectelor necontractate din fondurile Programului Phare, în şedinţa din data de 15.12.2009, Comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat. 
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar

Mariana Bărdiţă

Expert parlamentar

Vasilica Popa       

